runetrust/blame-folketinget-dk huggingface dataset:
Orla Hav (S), 2021-04-16:
Det, vi har måttet konstatere, er jo, at gentagne reformer, centraliseringsøvelser, effektiviseringer og flere midler stopper med at have indvirkning på kvaliteten i vores velfærd, så vi må nødvendigvis stoppe op og spørge os selv, hvor længe det kan fortsætte med de midler, og hvad disse midler gavner.
Merete Dea Larsen (DF), 2011-11-17:
Så kan jeg ikke lade være med at tænke: Hvad hvis ordføreren faktisk holder sig til at fortælle lidt om, hvad Socialdemokraterne gerne vil, og hvorfor de ikke vil det længere, i stedet for at snakke utrolig meget om Dansk Folkeparti og vores holdninger til forskellige emner?
Anni Matthiesen (V), 2024-04-03:
Jeg er faktisk af den overbevisning – og det er også derfor, jeg glæder mig helt vildt til, at vi nu får ændret på folkeskolen – at den kvalitetsaftale, vi netop har indgået på tværs af mange partier omkring folkeskolen, også vil skabe en form for kulturændring i klasselokalet og for den sags skyld være med til at understøtte, at forældrene også tager et større medansvar for at skabe den gode lokale skole; det skulle den jo helst.
Connie Hedegaard (KF), 2008-05-27:
Nu er det en stor opgave at få de 20 pct. på plads, få byrdefordelingen på plads, men nede i den klima- og energipakke ligger jo også rigtig mange af principperne for, hvordan EU, når vi som led i en global aftale går på 30 pct., så vil gøre det.
Inger Støjberg (V), 2016-06-03:
Det er 5 timer om ugen, at man skal ud og snuse til erhvervslivet, hvor man resten af tiden jo lever på højskolen og deltager i de aktiviteter, der er, fuldstændig som fru Sofie Carsten Nielsen ønsker det, med danskundervisning, og hvad dertil hører.
Karsten Hønge (SF), 2024-02-08:
En ting er jo selvfølgelig at respektere den danske model, og det kommer vi også til i det næste beslutningsforslag, men her trækkes stregen på det rigtige sted, for arbejdsmarkedet bliver udvandet, hvis vi ikke adresserer det som en af de helt store farer for det offentlige og det regulerede arbejdsmarked, nemlig væksten af falske selvstændige.
Helle Thorning-Schmidt (S), 2013-10-01:
Den evne til at finde fælles løsninger har EU haft stærkt brug for under den økonomiske krise – til at rette op på de offentlige budgetter, rydde op i bankerne, kæmpe mod skatteunddragelse og skattely, træffe målrettede beslutninger for at skabe vækst og arbejdspladser.
Keld Albrechtsen (EL), 2003-05-07:
Der mener jeg rent faktisk, at vi omlagde bistanden, således at støtten gik til forskellige folkelige bevægelser uden for regeringens kontrol. Det er dér, at jeg gerne ville bede om at få et positivt svar på den forståelse af begrebet revurdere, for selvfølgelig kan det ikke komme an på, om det er 2 kr. mere eller mindre, det er jo ikke det afgørende.
Per Clausen (EL), 2013-05-31:
Det, jeg taler om, og som det her indeks handler om, er jo spørgsmålet om, at vi har en udvikling i samfundet, hvor vi på den ene side har en vækst i BNP, men på den side ser en masse konkrete eksempler på, at mennesker tilsyneladende ikke har noget godt liv, altså at selvmordsstatistikken vokser, at der bliver flere hjemløse.
Jann Sjursen (KRF), 2001-10-04:
Hvis Venstre, som hr. Anders Fogh Rasmussen gav udtryk for det i sin ordførertale her i dag, virkelig ønsker at bygge bro i det danske Folketing på udlændingepolitikkens område i stedet for at grave grøfter, så lad mig komme med en opfordring i dag, som er særdeles velment: Lad være med, hr. Anders Fogh Rasmussen, lad være med, Venstre, at bruge udlændingepolitikken som rambuk for at vinde regeringsmagten.
Pia Gjellerup (S), 2006-12-15:
Jeg forsøger at tale mig ind i noget, nemlig ind i det synspunkt, at når man i øvrigt fornuftigt omlægger EU’s landbrugspolitik med henblik på at liberalisere landbrugspolitikken og synliggøre den indirekte støtte og i øvrigt reducerer i den samlede direkte støtte, så er det et fornuftigt synspunkt, at vi kompenserer dansk landbrug for det tab.
Tom Behnke (KF), 2011-12-20:
Spørgsmålet, om det står mål med det, man kan få ud af det, er jo præcis det, der er årsagen til, at vi fra konservativ side og i øvrigt også fra Venstres side har givet udtryk for, at vi er noget tilbageholdende med og vi er noget skeptiske over for, at der skal være yderligere logning.
Lene Espersen (KF), 2009-12-08:
Det, vi i hvert fald kan se, er, at udviklingen er gået i den retning, at når vi fra Folketingets side har stillet strengere krav, har det faktisk betydet, at virksomhederne har oppet sig og er begyndt at konkurrere med henblik på at kunne efterleve de nye krav, hvorefter priserne er faldet.
Mimi Jakobsen (CD), 2001-10-04:
Hvornår vil man mærke den ude i landsbyerne eller i storbyernes elendighed, hvor kvinder og børn vil opleve, at vi trækker os ud eller dæmper på indsatsen, og så kan de gå og vente på, at WTO og EU og alle mulige andre får forhandlet sig frem til noget, hvor profitten måske igen bliver hugget af nogle andre?
Pernille Skipper (EL), 2021-05-28:
Men jeg savner stadig væk, særlig når ministerens parti har lavet en vedtagelsestekst, som har en præmis om, at vi har et problem, sammen med højrefløjen, at der er nogen, der forklarer mig – jeg er ikke forsker, men prøv lige at forklare mig det – hvad forskellen er på at blive kritiseret af hovedparten inden for sit fagfelt, fagfællebedømt kan man også sige, og så at være udsat for politisk aktivisme eller pres og ensretning.
Mattias Tesfaye (S), 2016-10-11:
Altså, vi har faktisk prøvet både at sætte os ned og se lidt grundigt på de omgørelser, der er, af Udlændingestyrelsens afgørelser, men også, som jeg sagde før, at stikke fingeren lidt i jorden hos nogle af de mennesker, som vi ved er en del af den her procedure, for at finde ud af, om det efter deres opfattelse er sådan, at de medlemmer, der er udpeget af Dansk Flygtningehjælp, påvirker dansk udlændingepolitik ved at lægge andet til grund end saglige hensyn fra udlændingelovgivningen.
Mogens Jensen (S), 2008-01-09:
Og jeg vil gerne spørge ministeren, om ministeren ikke tror, at det er et slag i ansigtet på de private fonde, hvis tilskud udgør 37 pct. af budgettet til Hofteatret, at ministeren ligesom siger, at den der halve million, de nu har fået i en årrække, tager man fra dem.
Kristian Thulesen Dahl (DF), 2020-06-16:
Men den del af aftalen, der handler om, at en folkepensionist, som har været i det her land hele sit liv – i generationer – og som har været med til at bygge det her velfærdssamfund op, skal have det samme beløb udbetalt til efteråret som en syrisk flygtning, der har været her i 3 år og er på hjemsendelsesydelse.
Margrethe Vestager (RV), 2007-03-13:
Og jeg synes sådan set også, at de ordvekslinger, der har været i forhold til måden, det har skal udleves på, giver grund til at finde ud af, om forholdet mellem ånd og bogstav også følges ud i bekendtgørelser og vejledninger, og hvad vi ellers har, og hvad der måtte følge af det her.
Lissa Mathiasen (S), 1998-11-03:
Jeg tror, der er mange pensionister i dette land, som synes, at har man over 500.000 kr. i formue, må det også være rimeligt, at man får lidt mindre i støtte, end man får, hvis man kun har 100.000 kr. i indkomst, og jeg tror ikke mindst, der er endnu flere pensionister, der synes, at det er rimeligt, at vi skærer i støtten, hvis man har over 1 mio. kr. i formue, for så er vi i hvert fald ude over det, jeg betragter som en klatskilling, skulle jeg hilse og sige.
Theresa Scavenius (ALT), 2023-04-13:
Og jeg forstår også godt, at det, dengang Dansk Folkeparti stemte for klimaloven, handlede meget om, at det stod meget tydeligt, at klimaet faktisk kom på en syvendeplads efter en hel masse andre kriterier, og det er også nogle af dem, som ordføreren har nævnt i dag.
Lars Barfoed (KF), 2010-04-09:
Jeg vil gerne starte med at sige, at regeringen er helt enig med forslagsstillerne i, at det er vigtigt, at vi har en velfungerende erstatningsansvarslov, der både sikrer de skadelidte og skadevolderen retssikkerhed i den praktiske retsanvendelse og en høj grad af også forudsigelighed, med hensyn til hvilke erstatningsposter og/eller godtgørelsesposter, som man kan kræve dækket af en ansvarlig skadevolder.
Mette Frederiksen (S), 2014-04-09:
Nu var Venstres politiske ordfører ikke med til forhandlingerne, men det, vi gjorde dengang, var jo sådan set at lave den, synes jeg, ret interessante og vigtige politiske øvelse at frigøre nogle midler ved nogle helt målrettede ændringer af ydelserne, især for vores stærke kontanthjælpsmodtagere under 30 år.
Carl Valentin (SF), 2021-12-02:
Selvfølgelig er Socialistisk Folkeparti ikke faldet over en kasse med et tocifret milliardbeløb, men jeg kan love ordføreren for, at vi er klar til at indgå i konkrete forhandlinger, hvor vi finder en finansiering af det her, hvis der er et flertal for det i Folketinget.
Charlotte Antonsen (V), 1999-02-10:
Når man får i hvert fald dele af samarbejdet ind i den egentlige fællesskabssøjle - der er jo så tale om områderne vedrørende indvandring, asyl, passage af de ydre grænser og så også dele af det retlige samarbejde, bl.a. en del af Schengensamarbejdet - og overfører det fra at være mellemstatslig og putter det ind i det egentlige EU-samarbejde, sker der også det, at der kommer en større åbenhed om beslutningerne og en større demokratisering.
Bertel Haarder (V), 2005-11-22:
Der er jo ingen tvivl om, at efter den reform, vi drøfter i dag, vil eleverne på skolerne nok blive endnu mere forskellige, og det vil yderligere sætte en streg under behovet for en form for niveaudeling i visse fag, f.eks. nogle af de almene fag, også fordi vi meget gerne vil have, at de tekniske skoler bliver vejen til videre uddannelse, så bogligt stærke elever f.eks. først vælger en teknisk skole og derefter vælger at gå videre til en ingeniøruddannelse.
Søren Krarup (DF), 2002-05-17:
Dette har kaldet fru Elisabeth Arnold og fru Elsebeth Gerner Nielsen til i går at stille et forslag i Berlingske Tidende, hvor de, som de skriver, vil tage mig på ordet, idet de fremsætter forslag om, at der simpelt hen skal indføres en lov vedrørende dansk indfødsret, så der er ganske faste regler for tildeling af indfødsret, og at loven så skal igennem de vanlige tre behandlinger her i Folketinget.
Christian Juhl (EL), 2015-10-20:
Nu ved jeg ikke rigtig, hvordan vi kan blive enige eller uenige, men jeg siger, at vi skal have befolkningerne med os i de løsninger, vi vælger som politikere, hvis vi vil undgå, at de ekstreme højrekræfter får vind i sejlene, og så hørte jeg, at vi måske er enige.
Erling Bonnesen (V), 2009-05-04:
Man kan jo godt tænke sig den teoretiske situation, at en person har et meget højt og stort rådighedsbeløb og absolut ingen problemer har med noget som helst sådan ud fra en økonomisk betragtning, men at vedkommende så at sige drikker det hele op og på den måde så ikke har, synes vi andre jo, et socialt set godt liv.
Peder Hvelplund (EL), 2024-11-21:
Det er noget, som jeg også kan se Ældre Sagen rejser i deres høringssvar, altså at når vi samtidig begynder at lave tingene om og gøre tingene på en ny måde, kan det faktisk være bekymrende, at vi ikke har et tilsyn, både i forhold til selvfølgelig den kontrollerende del, altså at føre tilsyn med stedet, men jo også i forhold til den lærende del.
Claus Hjort Frederiksen (V), 2002-05-16:
Ønsker en lønmodtager af private grunde, det kan være, man er blevet ældre og vil forberede overgangen til pension, konen kan være blevet syg, ægtemanden kan være blevet pensionist, man vil prioritere sit liv anderledes, så skal lønmodtageren kunne foreslå sin arbejdsgiver, at han eller hun går på deltid, og er arbejdsgiveren enig, og kan det produktionsmæssigt lade sig gøre, ser vi ingen grund til, at kollektive overenskomster skal stille sig hindrende i vejen.
Karsten Lauritzen (V), 2009-02-27:
Forslaget indeholder også en implementering af i hvert fald en del af en aftale om finansloven for 2006 mellem regeringen og Dansk Folkeparti, som betyder, at fødevareministeren bemyndiges til at fastsætte regler om rådgivningsforpligtelse for dyrlæger i forbindelse med indførelsen af egenkontrol med dyrevelfærd og også betaling herfor.
Lene Espersen (KF), 1998-12-11:
Så vil jeg sige til ministeren om det her med repræsentation: Det, jeg valgte at fokusere på, var faktisk, at vi afgav en betænkning den 29. april i forbindelse med nr. L 7, hvor også fødevareministeren var med til at tilkendegive, at det er vigtigt, at producentorganisationerne har en ordentlig repræsentation.
Rasmus Jarlov (KF), 2017-03-14:
Det har ikke noget med den her debat at gøre, men ganske kort kan jeg jo for god ordens skyld lige gentage, at det simpelt hen handler om, at lægevidenskaben mener, at hash er skadeligt, og at vi skal sætte grænsen et eller andet sted for, hvilke stoffer der skal være tilladte.
Marianne Jelved (RV), 2009-11-05:
Jeg sidder jo ikke inde med nogen viden om de konkrete sager, som integrationsministeren sidder med – af gode grunde – og derfor kan jeg jo ikke vurdere, om de sager, der er taget stilling til, er behandlet på en måde, som jeg selv ville have gjort det på, hvis det var mig, der var integrationsminister.
Kristian Pihl Lorentzen (V), 2015-12-17:
Og der er det bare, at Venstres holdning er, at inden vi nu ophæver den arealreservation – det kan der være gode grunde til, og jeg håber sådan set, det er muligt at ophæve noget af det – er vi da nødt til at være på sikker grund og kunne sige med sikkerhed, at der ikke bliver brug for, at vi bygger noget her.
Lisbeth Bech Poulsen (SF), 2012-04-17:
Hvis ordføreren en gang imellem talte med sin kollega hr. Kim Christiansen bl.a. om den her tur til Uganda, som han var med på, kunne han måske fortælle ordføreren lidt om de rigtig mange møder, vi holdt med homoaktivister, med organisationer, der arbejder for menneskerettigheder, med advokater, højesteret, en menneskerettighedskommission osv. osv. Det, de enstemmigt sagde, var: Hvis I står hjemme i Danmark og råber op om, at nu skal bistanden fjernes, sker der én ting, og det er, at de 95 pct. af befolkningen i Uganda, som har et negativt syn på homoseksualitet på grund af uvidenhed og andre ting, føler, at deres muligheder for rent drikkevand, for uddannelse osv. er truet, og så sker der en endnu større polarisering i samfundet.
Poul Nødgaard (DF), 2007-02-01:
Og vi er så glade for i dag at kunne konstatere, at det jo faktisk også er gået meget godt med den side af sagen, med, om jeg må bruge udtrykket, at dele den amtskommunale skatteprocent med 8 pct. til staten, som de sender videre ud til regionerne, og 4 pct., som så – ikke lige efter millimetersystemets nøjagtighed – er lagt ud til de kommuner, der skal overtage nogle opgaver fra amterne.
Thor Pedersen (V), 2002-02-01:
Og det er ikke tilfredsstillende at få en ny rapport fra Rigsrevisionen med udsagn fra Statsrevisorerne, der viser, at vi fortsat ikke har fået styr på dansk ulandsbistand, at vi har nogle fine mål om demokrati, om menneskerettigheder, om at bekæmpe korruption og arbejde for god regeringsførelse, men alligevel må revisionen konstatere, at der ikke nødvendigvis er nogen sammenhæng mellem det, vi giver, og de mål vi har sat os.
Louise Schack Elholm (V), 2010-04-20:
Jeg er da glad for, at ordføreren har råd til at bo, hvor ordføreren gerne vil bo, men man skal bare tænke på, at det jo ikke er alle i det her samfund, der er en del af samfundet, og der synes jeg, man skulle sætte fokus på, hvordan de bliver en del af samfundet, altså bliver en del af arbejdsmarkedet, får en uddannelse, i stedet for altid kun at tale økonomi.
Mette Frederiksen (S), 2020-01-21:
Jeg synes, noget af det, vi er slemme til her i Folketinget – ingen nævnt, ingen glemt; jeg bærer selv en del af ansvaret for det – er, at når der er noget, vi har diskuteret og forsøgt at finde en løsning på, og nogle gange har den været god, andre gange har den været knap så god, viser det sig ofte i virkelighedens verden, så rykker vi, ofte bestemt af nogle ydre vilkår, videre til den næste problemstilling, som vi så går i gang med at løse.
Charlotte Dyremose (KF), 2003-05-09:
Jeg kan også konkludere, at det ikke bekymrer Socialdemokratiet, at man i et i forvejen trængt boligmarked, hvor boligpriserne er høje, så hæver boligskatterne endnu mere, sådan at det bliver endnu sværere for en almindelig familie at købe og sidde i egen bolig.
Lea Wermelin (S), 2020-01-14:
Samtidig vil Miljøstyrelsen sende artiklen til EFSA og opfordre til, at det i forbindelse med den igangværende revision af EU's vejledning i forhold til risikovurdering af bier afklares, om den her type afledte effekter fremadrettet bør indgå i risikovurderingen for bier.
Connie Hedegaard (KF), 2009-05-11:
Men deres udgangspunkt er unægtelig også et andet, de skal nemlig gå fra 1,3 til 15 pct. vedvarende energi. Inden sommeren næste år skal Danmark udarbejde en vedvarende-energi-handlingsplan til Europa-Kommissionen, hvor vi år for år frem til 2020 skal gøre rede for, hvilke virkemidler vi planlægger at anvende for at nå vores mål.
Niels Jørgen Langkilde (KF), 1997-11-27:
Der er fornemme initiativer til skovrejsning, hvor vi ved at plante skove i andre lande kan bekæmpe ørkendannelse, give arbejde til lokalbefolkningen og lave et bedre lokalt klima. Her har vi gevinster på begge sider af hegnet, så det bliver en vindersituation for begge parter.
Frank Aaen (EL), 2008-02-29:
Og hvis vi vil gøre det om og igen satse på FN-sporet, mener jeg, at vi har brug for at få det belyst, og det kan jo indgå i vores overvejelser om, hvad vi har brug for, og for mit vedkommende peger det på, at vi slet ikke har brug for at anskaffe nye kampfly, men har brug for helt andre ting.
Frank Jensen (S), 1999-12-08:
Det vil også ske, når vi overholder forvaltningslovens almindelige bestemmelse om, at der er høringsret for den pågældende og eventuelt også hans advokat, inden der træffes en forvaltningsretlig afgørelse, der eventuelt går imod den afgørelse, som tidligere er truffet i Fyns Statsamt, fordi der er fremkommet nye oplysninger - bl.a. den oplysning, som ikke forelå for Fyns Statsamt, nemlig at den pågældende var dømt til udvisning.
Mette Thiesen (DF), 2023-12-07:
Udenrigsministeren har jo igen og igen fremstået dybt utroværdigt: Han mener ikke, han kan huske en eller anden telefonsamtale, han nærmest lige har haft, og han har siddet på samråd og i hvert fald, tror jeg godt vi kan sige, sagt nogle ting, hvor vi alle sammen sad og tænkte: Ej, det var nok ikke lige sådan, det hang sammen.
Mogens Lykketoft (S), 1998-12-02:
Jeg kan høre, at hr. Thulesen Dahl er professionelt oprevet; men i øvrigt er jeg enig med hr. Thulesen Dahl i, at det ikke bør være noget, EU blander sig i. Og vi mener ikke, at der er nogen problemer med den danske efterlønsordning, hverken i den version, den har nu, eller i den version, den får i fremtiden.
Ole Sohn (SF), 1999-11-16:
Men nu kan vi jo se, at ideen forhåbentlig bliver slået fast med lovforslaget her om de regionale kulturaftaler, så mon ikke vi kan få den til at være gældende, når vi senere skal diskutere biblioteksloven. Jeg skal selvfølgelig lige sige, at selv om der måske er nogle spørgsmål undervejs i udvalgsbehandlingen, ser vi meget positivt på lovforslaget og vil også medvirke til dets gennemførelse.
Helge Adam Møller (KF), 1998-01-15:
Når ministeren siger, det er synd, at vi ikke beskæftigede os mere med den store offentlige institution Kriminalforsorgen med 4.000 ansatte, vil jeg godt sige, at jeg beskæftigede mig med det i hele mit indlæg, men jeg beskæftigede mig først og fremmest med dem, som vi har lavet Kriminalforsorgen for.
Nikolaj Villumsen (EL), 2014-03-25:
Jeg havde selv fornøjelsen af at være i Marokko og besøge det nyoprettede menneskerettighedscenter, og jeg kan sige, at min snak med chefen for det center viste, at han overhovedet ikke var bekymret for, at eksempelvis saharawierne bliver stillet for militærdomstole frem for civile domstole.
Anders Fogh Rasmussen (V), 2004-01-28:
Man skal se problemet i et meget bredere perspektiv, og det er også grunden til, at regeringen har lanceret et udspil om styrket EU-partnerskab med landene i den arabiske verden, bl.a. med henblik på at fremme demokrati og respekten for menneskerettighederne, forbedre uddannelsessystemerne i de arabiske lande, være med til at sikre kvinders rettigheder, sikre kvinders deltagelse på arbejdsmarkedet og i det offentlige liv, udvikle fri økonomi, fri bevægelighed for informationer og nyheder over grænserne, osv. osv.
Christoffer Aagaard Melson (V), 2023-02-02:
Og hvis man vil stå på, at man kun vil gennemføre reformer, hvis de en til en svarer til det, man vil have gennemført – som hvis f.eks. Liberal Alliance vil skære i folkepensionen eller andre ting – og ellers ikke vil noget, så kommer der jo ikke til at ske noget.
Dennis Flydtkjær (DF), 2018-04-17:
Jeg synes egentlig, at det her ligger lige til højrebenet med ene positive sager, altså man får større incitament til at få noget ud af overskudsvarmen fra virksomheder og til at få mere af en grøn omstilling – mange af de ting, som jeg faktisk har lagt mærke til at Alternativet er enige i.
Finn Sørensen (EL), 2013-04-23:
Med enigheden med Dansk Arbejdsgiverforening hører jo nok op, når jeg siger, at jeg synes, det er en falliterklæring for den danske overenskomstmodel, at vi ikke for længst gennem kollektive overenskomster har sikret alle vikarer de samme rettigheder som ansatte på brugervirksomheden.
Poul Nyrup Rasmussen (S), 1999-04-20:
I stedet for at tænke i nye organer, nye procedurer og flere led i lovgivningsprocessen så lad os dog bruge de muligheder, vi har, og mulighederne er utallige: Vi har Justitsministeriets juridiske ekspertise og rådgivning, som ligger til grund for lovforslag fremsat af regeringen; der er folketingsbehandlingen, der er udvalgsbehandlingen, der kan indhentes uafhængige responsa, og der kan afholdes høringer.
Charlotte Broman Mølbæk (SF), 2022-04-22:
Men det er også sådan, at vi jo har finanslov sammen med regeringen og de andre støttepartier, og det er den, der finansierer de initiativer, vi tager, og det er jo sådan, det bliver nødt til at være – vi skal have penge til de ting, vi gerne vil sætte i værk.
Pernille Frahm (SF), 2011-05-25:
Jeg vil rigtig gerne høre ministeren, om ministeren er bekendt med det her, og om ministeren har sat nogle ting i gang for at fremskynde sagen, sådan at man kan komme i gang med den her digitalisering nu her i sommerperioden, eller om ministeren i det hele taget kan give nogle bud på, hvordan det ser ud, og hvor lang tid vi endnu skal vente på at få gang i digitaliseringen af de små biografer.
Kristian Thulesen Dahl (DF), 1998-04-14:
Vi vil meget gerne have både grænsekontrollen og - selvfølgelig - et samarbejde mellem politimyndighederne i de forskellige lande om at bekæmpe den internationale, grænseoverskridende kriminalitet, ligesom G 7-landene i øvrigt også påpegede sidste sommer, hvor de jo i et af deres mange punkter om, hvordan man skulle bekæmpe international, grænseoverskridende kriminalitet, netop anførte, at man burde styrke grænsekontrollerne mellem de forskellige lande.
Jakob Engel-Schmidt (V), 2014-05-26:
Ministerens redegørelse fra tidligere vil jeg gerne takke for, men jeg er også nødt til at konstatere, at ministeren mere lyder som en embedsmand end som en politiker, når hun står på Folketingets talerstol og oplæser diverse tal uden at forholde sig til, om indsatsen egentlig står mål med den trussel, som man møder ude i Københavns Lufthavn.
Christian Friis Bach (V), 2025-04-01:
Jeg har selv prøvet at lave regnskaber, og det tager mindst en måned, men lad os så sige, at det tager lidt under en måned for en offentligt ansat at lave det for de bosteder, og så snakker vi op mod 50 eller 100 ekstra offentligt ansatte og et tocifret millionbeløb i udgifter.
Simon Emil Ammitzbøll (LA), 2011-05-24:
Danmark har brug for at få et lavere skattetryk, Danmark har brug for at få en lavere beskatning af arbejdsindkomster, især med hensyn til marginalbeskatningen, og det er det, som er den altoverskyggende opgave, hvis vi skal få et samfund, der er i vækst fremadrettet, så Danmark, som statsministeren har udtrykt ønske om, kan være blandt verdens ti rigeste lande i 2020.